გიორგი ქანთარია

გიორგი ქანთარია (დ. 27 აპრილი, 1997, ზუგდიდი) — ქართველი ფეხბურთელი, განჯის საფეხბურთო კლუბ „კაპაზის“ მცველი.

 კარიერა 
ფეხბურთის თამაში დაიწყო ზუგდიდის „ბაიას“ საფეხბურთო სკოლაში. მისი პირველი მწვრთნელებიიყვნენ ოთარ ძალამიძე და მამუკა ჩაჩუა.

14 წლის ასაკში გადავიდა „დინამო თბილისის“ აკადემიაში. საქართველოს 17 წლამდელთა ჩემპიონატის 2013-14 წლების სეზონში მისმა გუნდმა დაიკავა მეორე ადგილი. 2014–15 წლების სეზონში დაწინაურდა 19 წლამდელთა გუნდში და ქვეყნის ჩემპიონი გახდა. 2015 წელს დაბრუნდა „ზუგდიდში“ და ძირითად გუნდში ითამაშა 19 მატჩი, 18 ძირითად შემადგენლობაში, შეუცვლელად. 2016 წლის გარდამავალ ჩემპიონატში ჩაატარა 5 მატჩი.  სეზონის დასრულების შემდეგ „ზუგდიდი“ უმაღლესი ლიგიდან დაქვეითდა, ქანთარიამ კლუბი თავისუფალი აგენტის სტატუსით დატოვა. 

2017 წლის მარტში სინჯებზე იმყოფებოდა გროდნოს „ნემანში“. კონტრაქტის გაფორმებამდე გიორგიმ სამი ამხანაგური შეხვედრა ჩაატარა, სულ მინდორზე 213 წუთი დაჰყო. მარტშივე კლუბში ოფიციალურად ჩაირიცხა.„ზუგდიდიდან“ „ნემანში“ — გიორგი ქანთარია მეხუთე ქართველია ბელორუსის ჩემპიონატში // sportall.ge ბელარუსის პრემიერლიგის 2017 წლის სეზონის პირველი 3 მატჩი შეუცვლელად ჩაატარა, მისმა გუნდმა 2 თამაში მოიგო, ხოლო 1 ფრედ დაასრულა.

 რესურსები ინტერნეტში 
 Transfermarkt
 Soccerway
 ФК «Неман»

 სქოლიო 

კატეგორია:დაბადებული 27 აპრილი
კატეგორია:დაბადებული 1997
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ზუგდიდის ფეხბურთელები
კატეგორია:თელავის ფეხბურთელები
კატეგორია:განჯის ქიაფაზის ფეხბურთელები
კატეგორია:ცოცხალი ადამიანები